                         ROMÂNIA             

                  JUDEŢUL SUCEAVA                                                            

CONSILIUL LOCAL AL MUNICIPIULUI

                          SUCEAVA

HOTĂRÂRE

privind vânzarea unei parcele de teren proprietate privată a municipiului Suceava, având destinaţia de curţi construcţii către proprietarul construcţiei – casă de locuit 


Consiliul Local al Municipiului Suceava;


Având în vedere expunerea de motive a Primarului municipiului Suceava înregistrată la nr.2988 din 24.01.2011, raportul Serviciului Patrimoniu inregistrat la nr.2989 din 24.01.2011 cît şi raportul comisiei economico-financiară, juridică, disciplinară;


În baza HCL nr. 35/2004, modificată prin HCL nr. 100/2004 privind aprobarea vânzării terenurilor având destinaţia de curţi şi grădini aferente construcţiilor- case de locuit precum şi a terenurilor proprietate a municipiului Suceava (domeniu privat) către proprietarii construcţiilor amplasate pe aceste parcele de teren ;


In temeiul prevederilor art.36, al.2, lit.c, ale art. 45, al.3, art.47, art. 49 şi 123  din Legea administratiei publice locale nr. 215/2001, republicată, cu modificările şi completările ulterioare.

HOTĂRĂŞTE:

Art.1. (1) Se aprobă vânzarea către proprietarul construcţiei - casă de locuit, a parcelei de teren proprietate privată a municipiului Suceava, având destinaţia de curţi construcţii, conform datelor de identificare menţionate în anexa nr.1 la prezenta hotărâre.

         (2) Se aprobă preţul de vânzare a acestei parcele de teren, conform datelor înscrise în anexa nr.2 la prezenta hotărâre.


Art. 2.  Raportul de evaluare constituie anexă la prezenta hotărâre.

 
Art.3. Se mandatează  Primarul Municipiului Suceava prin Serviciul Juridic, contencios administrativ, sa semneze contractul de vânzare – cumpărare în formă autentică.

           Art.4. Primarul municipiului Suceava prin aparatul de specialitate va aduce la îndeplinire prevederile prezentei hotărâri.

    LUCIAN HARŞOVSCHI                                                               SECRETAR MUNICIPIU                      

